Jamblikos

Jamblikos, Iamblikhos eller Iamblikhos Khalkidensis (, født i Chalkis i Syria ca. 245, død ca. 330) var en gresk filosof innen den nyplatonske skole, med en særlig, metafysisk orientert interesse for Pytagoras og pytagoreismen. 

Han var født i en velstående familie, og studerte hos Porfyrios før han i 304 vendte hjem til Syria og startet sin egen skole. 
Av hans arbeider er bevart 4 av 10 bind av hans omfattende verk om pytagoreisme, og kommentarer til Platon og Aristoteles. Verket De Mysteriis Aegyptiorum har blitt tilskrevet ham; noen mener at dette mest sannsynlig ikke stemmerArve Omtvedt Berntzen i innledningen i antologien Orfeus, 2009., mens andre godtar forfatterskapet.Ingemund T. Askeland i innledningen i antologien Nyplatonismen, 2010

Utdrag fra Om det pytagoreiske levesett er utgitt på norsk i antologien Orfeus, 2009. De Mysteriis Aegyptiorum er utgitt på norsk i antologien Nyplatonismen, 2010.

 Referanser 

Kategori:Greske filosofer fra oldtiden
Kategori:Nyplatonisme
Kategori:Religiøse lærere og filosofer representert i bokserien Verdens hellige skrifter
Kategori:Fødsler på 200-tallet
Kategori:Dødsfall på 300-tallet